ai4bharat/Pralekha huggingface dataset:
பிரதமர் அலுவலகம்
இந்திய வெளியுறவுப் பணி -2022 பிரிவு, பயிற்சி அதிகாரிகள் பிரதமருடன் சந்திப்பு
பயிற்சியின் போது தங்கள் கற்ற முக்கிய விஷயங்களைப் பகிர்ந்து கொண்ட பயிற்சி அதிகாரிகளுடன் பிரதமர் விரிவாக கலந்துரையாடினார்
உலகளாவிய தெற்கின் வளர்ச்சிப் பாதைக்கு உதவக்கூடிய முன்னேற விரும்பும் மாவட்டத் திட்டத்தின் வெற்றியை ஆய்வு செய்யுமாறு பயிற்சி அதிகாரிகளை பிரதமர் கேட்டுக் கொண்டார்
இந்தியாவின் ஜி 20 தலைமைத்துவம் குறித்து கலந்துரையாடிய பிரதமர், ஜி 20 கூட்டங்களில் கலந்து கொண்ட அனுபவம் குறித்து பயிற்சி அதிகாரிகளிடம் கேட்டறிந்தார்
இந்திய வெளியுறவுப் பணி -2022 பிரிவு, பயிற்சி அதிகாரிகள் எண்-7, லோக் கல்யாண் மார்க்கில் உள்ள பிரதமர் திரு. நரேந்திர மோடியை இன்று காலை சந்தித்துப் பேசினர்.
அரசுப் பணியில் சேர்ந்த பிறகு, பயிற்சி பெற்ற அதிகாரிகளுடன் விரிவான கலந்துரையாடலில் ஈடுபட்ட பிரதமர், இதுவரை அவர்களின் அனுபவங்கள் குறித்து கேட்டறிந்தார். கிராம விஜயம், பாரத தரிசனம் மற்றும் ஆயுதப்படை இணைப்பு உள்ளிட்ட பயிற்சியின் போது பெற்ற கற்றல்களை பயிற்சி அதிகாரிகள் பகிர்ந்து கொண்டனர். ஜல் ஜீவன் மிஷன் மற்றும் பிரதமரின் வீட்டு வசதித் திட்டம்  போன்ற அரசாங்கத்தின் பல்வேறு நலத்திட்டங்கள் மக்களை சென்றடைந்துள்ளது குறித்து அவர்கள் பிரதமரிடம் தெரிவித்தனர்.
மக்கள் நலத் திட்டங்களை நிறைவேற்றுவதில் அரசு கவனம் செலுத்துவது குறித்தும், எந்தப் பாகுபாடும் இல்லாமல் இந்தத் திட்டங்கள் ஒவ்வொரு ஏழையையும் சென்றடைவது குறித்தும் பிரதமர் விளக்கினார். உலகளாவிய தெற்கில் உள்ள நாடுகளின் வளர்ச்சிப் பாதையில் உதவுவதற்கு இந்தப் புரிதல் உதவியாக இருக்கும் என்பதால், முன்னேற விரும்பும் மாவட்டத் திட்டத்தின் செயலாக்கம் மற்றும் வெற்றியை ஆய்வு செய்யுமாறு பயிற்சி அதிகாரிகளை அவர் வலியுறுத்தினார்.
இந்தியாவின் ஜி 20 தலைமைத்துவம் குறித்தும் பிரதமர் விவாதித்தார், மேலும் ஜி 20 கூட்டங்களில் கலந்து கொண்ட அனுபவம் குறித்து பயிற்சி அதிகாரிகளிடம் கேட்டறிந்தார். சுற்றுச் சூழல் பிரச்சனைகள் குறித்துப் பேசிய பிரதமர், சுற்றுச்சூழல் தொடர்பான வாழ்க்கை முறை திட்டம் குறித்து விளக்கியதோடு, பருவநிலை மாற்றத்தின் பிரச்சனையை ஒவ்வொருவரும் நம் வாழ்க்கை முறை மாற்றத்தால் திறம்பட சமாளிக்க முடியும் என்றார்.
சுகாதாரம் மற்றும் குடும்ப நலத்துறை அமைச்சகம்
ஆக்ஸிஜன் சிகிச்சைக்கும், மியூகோர்மைகோசிஸ் பாதிப்புக்கும் தொடர்பில்லை: எய்ம்ஸ் இயக்குனர் டாக்டர் ரன்தீப் குலேரியா
கொவிட்-19 பாதிப்பிலிருந்து குணமடையும் நோயாளிகளுக்கு பொதுவாக ஏற்படும் பூஞ்சை தொற்றுகளில் மியூகோர்மைகோசிஸ்-ம் ஒன்று. இந்த பாதிப்பு ஏற்படுபவர்களின் எண்ணிக்கை தற்போது அதிகரித்து வருகிறது. ஆனால் இது தொற்று நோய் அல்ல. இது கொவிட்-19 போல், ஒருவரிடமிருந்து மற்றவருக்கு பரவாது.
இதை புதுதில்லி எய்ம்ஸ் இயக்குனர் டாக்டர் ரன்தீப் குலேரியா, தில்லியில் உள்ள பத்திரிக்கை தகவல் அலுவலகத்தின் தேசிய ஊடக மையத்தில் நேற்று அளித்த பேட்டியில் தெரிவித்தார்.
மியூகோர்மைகோசிஸ் என அழையுங்கள், கருப்பு பூஞ்சை என அழைக்க வேண்டாம்:
மியூகோர்மைகோசிஸ் பற்றி பேசும்போது, கருப்பு பூஞ்சை என்ற வார்த்தையை பயன்படுத்தாமல் இருப்பது சிறந்தது. இதன் மூலம் பல குழப்பங்களை தவிர்க்க முடியும். கருப்பு பூஞ்சை என்பது மற்றொரு வகையைச் சேர்ந்தது. வெள்ளை பூஞ்சை பகுதியில், கரும்புள்ளிகள் ஏற்பட்டதன் காரணமாக, மியூகோர்மைகோசிஸ் கருப்பு பூஞ்சையுடன் தொடர்புபடுத்தப்படுகிறது என அவர் கூறினார்.
பாதிப்பின் தன்மை, அறிகுறி மற்றும் சிகிச்சை:
இந்த நோய் பாதிப்பு பற்றி டாக்டர் குலேரியா கூறுகையில், ‘‘ கேண்டிடா என்ற பூஞ்சை தொற்று வாய், வாயின் உட்பகுதி மற்றும் நாக்கில் வெள்ளை திட்டுகளாக காணப்படும். பிறப்புறப்புகளிலும் இது பாதிப்பை ஏற்படுத்தும். பாதிப்பு மோசமானால் ரத்தத்தில் காணப்படும்.
அரிதாக ஏற்படும் அஸ்பெர்கிலோசிஸ், நுரையீரலுக்குள் ஊடுருவி குழியை ஏற்படுத்தும். ஆனால் கொவிட்-19 பாதித்தவர்களுக்கு பெரும்பாலும் மியூகோர்மைகோசிஸ் பாதிப்புதான் ஏற்படுகிறது. அஸ்பெர்கிலோசிஸ் அரிதாக காணப்படுகிறது. சிலருக்கு கேண்டிடா ஏற்படுகிறது.
மியூகோர்மிகோசிஸ் பாதிப்பு ஏற்படும் அபாயம் உள்ளவர்கள் பற்றி அவர் கூறுகையில், ‘‘ மியூகோமைகோசிஸ் பாதிப்பு ஏற்பட்டவர்களில் 90 முதல் 95 சதவீதம் பேர் நீரிழிவு நோயுடையவர்கள் அல்லது ஸ்டீராய்டு மருந்து எடுத்துக் கொண்டவர்கள். மற்வர்களுக்கு இந்த பாதிப்பு மிகவும் அரிதாகவே காணப்படுகிறது’’ என்றார்.
ஆக்ஸிஜன் சிகிச்சைக்கும், மியூகோமைகோசிஸ் பாதிப்புக்கும் தொடர்பில்லை:
‘‘ஆக்ஸிஜன் சிகிச்சை எடுக்காமல், வீட்டில் சிகிச்சை பெற்ற பலருக்கும், மியூகோர்மைகோசிஸ் பாதிப்பு ஏற்பட்டுள்ளது. அதனால், ஆக்ஸிஜன் சிகிச்சைக்கும், மியூகோர்மைகோசிஸ் பாதிப்பு ஏற்படுவதற்கும் உறுதியான தொடர்பு இல்லை’’ என டாக்டர் ரன்தீப் குலேரியா கூறினார்.
நீரிழிவு நோயாளிகளுக்கு, பாதிப்பு ஏற்படும் வாய்ப்பு அதிகம் என்பதால், அவர்கள் முறையான சுகாதாரத்தை பின்பற்றுவது மிக முக்கியம். ஆக்ஸிஜன் செறிவூட்டிகள் பயன்படுத்துபவர்கள், ஈரப்பதமூட்டிகள்  சீரான இடைவெளியில் சுத்தம் செய்யப்படுவதை உறுதி செய்ய வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721312
வணிகம் மற்றும் தொழில்துறை அமைச்சகம்
மாநிலங்கள் மற்றும் யூனியன் பிரதேசங்களில் பிரதமரின் விரைவு சக்தி தேசிய பெருந் திட்டத்தின் செயலாக்கம் குறித்த ஆய்வுக் கூட்டத்தை உள்நாட்டு வர்த்தக மேம்பாட்டுத் துறை நடத்தியது
பிரதமரின் விரைவு சக்தி தேசிய பெருந் திட்டம் , தொடர்பாக தொழில் மற்றும் உள்நாட்டு வர்த்தக மேம்பாட்டுத் துறை  மாநிலங்கள் மற்றும் யூனியன் பிரதேச அரசுகளுடன் வாராந்திர ஆய்வுக் கூட்டங்களை நடத்தி வருகிறது.
இந்தியாவின் மேற்கு மற்றும் மத்திய மண்டல மாநிலங்கள் மற்றும் யூனியன் பிரதேசங்களுக்கான ஆய்வுக் கூட்டம் ஆகஸ்ட் 31, 2023 அன்று புதுதில்லியில் டிபிஐஐடி-யின் சிறப்பு செயலாளர்  திருமதி சுமிதா தவ்ரா தலைமையில் நடைபெற்றது. மகாராஷ்டிரா, கோவா, ராஜஸ்தான், டாமன் - டையூ மற்றும் தாத்ரா- நகர் ஹவேலி, குஜராத், மத்தியப் பிரதேசம் மற்றும் சத்தீஸ்கர் ஆகிய மாநிலங்கள் மற்றும் யூனியன் பிரதேசங்கள் இந்த கூட்டத்தில் பங்கேற்றன.
கூட்டத்தில் பேசிய சிறப்பு செயலாளர் கதிசக்தி எனப்படும் பிரதமரின் விரைவு சக்தி திட்டத்துக்கான இணையதளத்தைப் பயன்படுத்துவதன் முக்கியத்துவத்தையும், உள்கட்டமைப்பு மற்றும் சமூகத் துறை திட்டமிடலுக்கு முழுமையான அரசு அணுகுமுறையைப் பின்பற்றுவதன் அவசியத்தையும் வலியுறுத்தினார்.
பிரதமர் அலுவலகம்
பம்பாய் ஐஐடி-யின் 56-வது பட்டமளிப்பு விழாவில் பிரதமர் நிகழ்த்திய உரையின் சுருக்கம்
சுதந்திர இந்தியாவில் தொழில்நுட்பத்தின் மூலம் தேச நிர்மாணத்திற்கு புதிய திசையைக் காட்டுவதற்கு உருவாக்கப்பட்ட நிறுவனங்களில் ஒன்றாக பம்பாய் ஐஐடி . இந்தப் பணியில் தொடர்ச்சியாக கடந்த 60 ஆண்டுகளாக நீங்கள் பணியாற்றி வருகிறீர்கள். 100 மாணவர்களுடன் தொடங்கப்பட்ட பயணம் இன்று 10,000 மாணவர்கள் என்ற அளவை எட்டியுள்ளது. இந்தக் காலக்கட்டத்தில், உலகின் உயர்ந்த நிறுவனங்களில் ஒன்றாக இது உருவாக்கப்பட்டுள்ளது.
இந்த நிறுவனம் வைரவிழாவைக் கொண்டாடியிருக்கிறது. ஆனால், இன்று பட்டம் பெற இருக்கின்ற, எனக்கு முன்பாக அமர்ந்துள்ள நீங்கள் எல்லோருமே முக்கியமான வைரங்கள்தான். இங்கிருந்து பட்டம் பெற்ற பின் உலகம் முழுவதும் இந்தியாவுக்கு பெருமிதத்தை உருவாக்கப் போகிறவர்கள் நீங்கள்.
இங்கு பட்டம் பெற இருக்கின்ற இந்தியாவைச் சேர்ந்த மற்றும் வெளிநாடுகளைச் சேர்ந்த மாணவர்கள் அவர்களின் குடும்பத்தினர் அனைவருக்கும் இந்த தருணத்தில் முதலாவதாக எனது வாழ்த்துக்களைத் தெரிவித்துக் கொள்ள விரும்புகிறேன்.
பம்பாய் ஐஐடியின் கடந்த 60 ஆண்டுகால முயற்சிகளின் பயனாக நாட்டின் மிகச் சிறந்த நிறுவனமாக தன்னை இது செதுக்கிக் கொண்டுள்ளது. இந்த நிறுவனத்தின் கட்டமைப்பை மேம்படுத்துவதற்கு ரூ.1,000 கோடி நிதியுதவி கிடைக்க இருக்கிறது. உங்கள் அனைவருக்கும் எனது வாழ்த்துக்கள்.
பட்டமளிப்பு விழாவிற்குப்பின் திறக்கப்படவுள்ள புதிய கட்டிடம் மிகவும் முக்கியமானது. எரிசக்தி அறிவியல் மற்றும் பொறியியல் துறை, சுற்றுச்சூழல் அறிவியல் மற்றும் பொறியியல் மையம் ஆகியவை இந்த கட்டிடத்திலிருந்து செயல்படவுள்ளன. எரிசக்தி மற்றும் சுற்றுச்சூழல் என்பவை நாட்டுக்கு மட்டுமன்றி உலகிற்கே பெரும் சவால்களாக உள்ளன. இந்த இரண்டு துறைகளில் மிகச்சிறந்த ஆராய்ச்சி சூழலை எதிர்காலத்தில் இந்த இடம் உருவாக்கும் என்று நான் நம்புகிறேன்.
இந்தக் கட்டிடத்தில் சூரியசக்தி சோதனைக்கூடமும் அமைக்கப்படவுள்ளதாக எனக்குத் தெரிவிக்கப்பட்டது. இது, சூரியசக்தி தொடர்பாக மாணவர்கள் ஆராய்ச்சி செய்ய உதவும்.
இன்று உங்களுக்கு அளிக்கப்படுகின்ற பட்டம் உங்களின் இலக்கை நோக்கிய அர்ப்பணிப்பின் அடையாளமாகும். இது வெறும் மைல்கல்தான். உண்மையான சவால், வெளி உலகத்தில் காத்திருக்கிறது என்பதை மனதில் கொள்ளுங்கள். உங்கள் குடும்பங்களின் நம்பிக்கைகள். நாட்டின் 125 கோடி மக்களின் நம்பிக்கைகள், உங்களின் சொந்த நம்பிக்கைகள் இணைந்ததுதான் இதுவரை நீங்கள் சாதித்ததும் எதிர்காலத்தில் சாதிக்கப்போவதும். நீங்கள் செய்யவிருப்பவை புதிய தலைமுறைகளின் எதிர்க்காலத்தைக் கட்டமைக்கும். புதிய இந்தியாவும் பலமடையும்.
லட்சோபலட்சம் மக்களின் எதிர்ப்பார்ப்புகளை நிறைவேற்றும் வகையில் நீங்கள் வெற்றிபெற மீண்டும் ஒருமுறை உங்களுக்கு எனது நல்வாழ்த்துக்களைத் தெரிவித்துக் கொள்கிறேன்.
சுகாதாரம் மற்றும் குடும்ப நலத்துறை அமைச்சகம்
நாட்டில் டிஜிட்டல் சுகாதார சூழலியலை கட்டமைக்கும் வகையில் புதுமையான தீர்வுகளின் உருவாக்கத்திற்கான விருப்பத்தை தெரிவிக்குமாறு தேசிய சுகாதார ஆணையம் அழைப்பு
ஆயுஷ்மான் பாரத் டிஜிட்டல் இயக்கத்தை  செயல்படுத்தும் நிறுவனமான தேசிய சுகாதார ஆணையம் , தேசிய டிஜிட்டல் சுகாதார சூழல் அமைப்பை ஏற்படுத்த உதவும் புதுமையான தீர்வுகளை உருவாக்க ஆர்வமுள்ள அனைத்து தரப்பினருக்கும் தங்கள் ஆர்வத்தை  பகிர்ந்து கொள்ளுமாறு அழைப்பு விடுத்துள்ளது. இந்த கூட்டு அணுகுமுறை நாட்டின் வளர்ச்சியை விரைவுபடுத்த உதவுவதுடன், பொது மற்றும்/அல்லது தனியார் நிறுவனங்களுக்கு டிஜிட்டல் பொது பொருட்களை கிடைக்கச் செய்வதற்கும் உதவிடும்.
ஆர்வமுள்ள நபர்கள் இதற்கான தீர்வுகளை பொது மற்றும்/அல்லது தனியார் நிறுவனங்களுக்கு கட்டணமில்லா சேவையாக வழங்க வேண்டும்.
டிஜிட்டல் சுகாதார சூழல் அமைப்பிற்குள் இயங்கக்கூடிய ஒரு தடையற்ற ஆன்லைன் தளத்தை உருவாக்குவதை ஆயுஷ்மான் பாரத் டிஜிட்டல் இயக்கம் நோக்கமாகக் கொண்டுள்ளது. இந்த பணியானது 'டிஜிட்டல் கட்டுமானத் தொகுதிகளின்' தொகுப்பாகக் கருதப்படுகிறது. ஒவ்வொரு தொகுதியும் டிஜிட்டல் சுகாதார சூழல் அமைப்பில் உள்ள எந்தவொரு நிறுவனத்தாலும் பயன்படுத்தக்கூடிய 'டிஜிட்டல் பொது நன்மையாக' பார்க்கப்படுகிறது.
ஆர்வத்தை வெளிப்படுத்துவதற்கான  தேசிய சுகாதார ஆணையத்தின் அழைப்பின் பின்னணியில் உள்ள நோக்கத்தை பகிர்ந்துகொண்ட , அந்த ஆணையத்தின் தலைமை நிர்வாக அதிகாரி டாக்டர் ஆர்.எஸ். ஷர்மா, “டிஜிட்டல் சுகாதார சூழல் அமைப்பில் திறந்தவெளி மற்றும் இயங்கக்கூடிய தரநிலைகளுக்கு உத்வேகம் அளிக்க ஆயுஷ்மான் பாரத் டிஜிட்டல் இயக்கம் முயற்சி செய்து வருகிறது," என்று கூறினார்.
இத்தகைய முயற்சி இந்தியாவில் உலகளாவிய சுகாதார தேவைகளின் இலக்குகளை விரைவுபடுத்துவதுடன், உலகளாவிய சுகாதார சூழல் அமைப்பிலும் விளைவுகளையும் ஏற்படுத்தும் என்று அவர் தெரிவித்தார். இருப்பினும், அத்தகைய இலட்சியத்தை அடைவதற்கு அனைத்து தரப்பினரும் இணைந்து செயல்படவேண்டும்.இது தொடர்பாக, தேசிய சுகாதார ஆணையம், அனைத்து ஆர்வமுள்ள தரப்பினரையும் ஒருங்கிணைந்த சுகாதார இடைமுகம் , ஹெல்த் க்ளைம்ஸ் புரோட்டோகால்  மற்றும் டிஜிட்டல் சுகாதார சூழல் விரிவாக்கத்திற்காக உருவாக்கப்படும் டிஜிட்டல் பொதுப் பொருட்களுக்கு பங்கேற்குமாறு அழைப்பு விடுக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816789
----
(Visitor Counter : 128
கப்பல் போக்குவரத்து அமைச்சகம்
தேசிய நீர்வழிகளில் சரக்கு போக்குவரத்து
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த துறைமுகங்கள், கப்பல் மற்றும் நீர்வழிகள் துறை அமைச்சர் திரு சர்பானந்த சோனோவால் கீழ்காணும் தகவல்களை வழங்கினார்.
கடல்சார் இந்தியா லட்சியம் 2030-ல் நிர்ணயிக்கப்பட்ட இலக்கான 2030-ம் ஆண்டுக்குள் தேசிய நீர்வழிகளில் 200 மில்லியன் மெட்ரிக் டன்னை அடைய, 2024-25-ம் ஆண்டில் 120 எம்எம்டி இலக்கு நிர்ணயிக்கப்பட்டுள்ளது.
கங்கை நதியின் ஹால்டியா-வாரணாசி பகுதியில் உள்ள தேசிய நீர்வழி-1-ன் வழிசெலுத்தல் திறனை அதிகரிப்பதற்காக துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் கீழ் இயங்கும் தன்னாட்சி அமைப்பான இந்திய உள்நாட்டு நீர்வழிகள் ஆணையத்தால் உலக வங்கி உதவியுடன்
நீர் வழி மேம்பாட்டுத் திட்டம் மேற்கொள்ளப்படுகிறது.
தேசிய நீர்வழி-2-ன் விரிவான மேம்பாடு அரசால் அங்கீகரிக்கப்பட்ட ஒரு தனி திட்டத்தின் கீழ் ரூ. 461 கோடி செலவில் இந்திய உள்நாட்டு நீர்வழிகள் ஆணையத்தால் மேற்கொள்ளப்படுகிறது. ஜோகிகோபாவில் பல்முனை முனையக் கட்டுமானம், பாண்டு துறைமுகத்திற்கு மாற்றுச் சாலை இணைப்பு, பாண்டுவில் கப்பல் பழுதுபார்க்கும் வசதி, ஃபேர்வே மேம்பாடு, நிலையான மற்றும் மிதக்கும் முனையங்கள், இணையதள பராமரிப்பு போன்றவை இந்தத் திட்டத்தில் அடங்கும்
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1809524
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகத்தின் ‘இயற்கையோடு இணைந்த எனது வாழ்க்கை முறை, எனது தூய்மை நகரம்’ என்ற மிகப் பெரிய இயக்கம் தொடங்கப்பட்டது
மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகத்தின் ‘இயற்கையோடு இணைந்த எனது வாழ்க்கை முறை, எனது தூய்மை நகரம்’ என்ற மிகப் பெரிய இயக்கத்தை அத்துறைக்கான மத்திய அமைச்சர் திரு ஹர்தீப் சிங் பூரி இன்று தொடங்கி வைத்தார்.
மறு பயன்பாடு மற்றும் வீட்டு உபயோகப் பொருட்களை மறுசுழற்சி செய்தல் ஆகியவை இந்திய கலாச்சாரத்தின் ஒரு பகுதியாகும். அதனடிப்படையில் கழிவு மேலாண்மை முறைகளான குறைத்தல், மறுபயன்பாடு, மறுசுழற்சி ஆகியவற்றுக்காக இயற்கையுடன் இணைந்த எனது வாழ்க்கை முறை, எனது தூய்மை நகரம் ஆகிய இயக்கம் தொடங்கப்பட்டுள்ளது. கழிவிலிருந்து செல்வம் என்ற அடிப்படையில் பழைய பொருட்களிலிருந்து மறுபயன்பாட்டுக்காக புதிய பொருட்களை உருவாக்கும் நோக்கத்தை அதிகரிக்கும் பணிகளில் நகர்ப்புற இந்தியா ஈடுபட்டு வருகிறது.
இது தூய்மை பாரத இயக்கம் – நகர்ப்புறம் 2.0 இயக்கத்தின் கீழ் கழிவில்லா சுற்றுச்சூழலுக்கு உத்வேகம் அளிக்கிறது.
கழிவிலிருந்து செல்வம் என்ற நடைமுறை பல்வேறு கைவினைஞர்கள், மறுசுழற்சியாளர்கள், சுயஉதவிக் குழுவினர், தொழில் முனைவோர்கள், ஸ்டார்ப்-அப் துறையினர் ஆகியோருக்கு அவர்களுடைய கழிவுப் பொருட்களை மறுசுழற்சி செய்வதற்கு அதிகாரம் அளிக்கிறது.
நாடு தழுவிய அளவிலான இந்த இயக்கம் குறைத்தல், மறுபயன்பாடு, மறுசுழற்சி மையங்களை நகரங்களில் அமைப்பதன் மூலம், குடிமக்கள் தங்களது உபயோகப்படுத்தப்படாத அல்லது உபயோகப்படுத்தப்பட்ட பிளாஸ்டிக் பொருட்கள், துணிகள், காலணிகள், புத்தகங்கள் மற்றும் விளையாட்டுப் பொருட்களை அம் மையத்தில் அளிக்க முடியும். இந்த மையங்கள் 2023, மே 20 அன்று நாடு முழுவதும் தொடங்கப்பட உள்ளது.
இதை அடிப்படையாக கொண்ட மையக்கருத்து பாடல் போட்டியையும் மத்திய அமைச்சர் தொடங்கி வைத்தார். போட்டியாளர்கள் எழுதியும், இசையமைத்தும், பாடலாகவும் தங்களது பாடலை சமர்ப்பித்து கவர்ச்சிகரமான பரிசுகளை வெல்லலாம். இப்போட்டி மை கவ் இணையதளத்தில் 2023 மே 20 அன்று தொடங்கி ஜூன் 18 வரை நடைபெற உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத்மாலா திட்டத்தின்கீழ் பொருளாதார பெருவழித்தடங்கள்
நெடுஞ்சாலைகள் மற்றும் பல்வகை சரக்குப் போக்குவரத்து வசதிகளை மேம்படுத்துவதற்கான பாரத்மாலா திட்டத்தின் முதற்கட்டத்தில், 9,000 கி.மீ. தூரத்திற்கு பொருளாதார பெருவழித்தடங்களை அமைக்க வகை செய்யப்பட்டுள்ளது. இதில், 6,087 கி.மீ நீளமுள்ள திட்டங்களுக்கு ஒப்புதல் / ஒப்பந்தப்பணி வழங்கப்பட்டிருப்பதுடன், எஞ்சிய தூரமுள்ள சாலைகளுக்கு அடுத்த 2 நிதியாண்டுகளில் அனுமதியளிக்க திட்டமிடப்பட்டுள்ளது. தற்போதுவரை, 1,613 கி.மீ பணிகள் முடிக்கப்பட்டு, எஞ்சிய தொலைவுக்கான பணிகளை 2026-27ம் ஆண்டுக்குள் முடிக்க இலக்கு நிர்ணயிக்கப்பட்டுள்ளது.
மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி, மாநிலங்களவையில் கேள்வி ஒன்றுக்கு, எழுத்து மூலம் அளித்த பதிலில் இத்தகவலைத் தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
சீட் பெல்ட் அலாரத்தை நிறுத்தும் கிளிப்புகள் விற்பனை செய்ததற்காக ஐந்து மின்னணு வர்த்தக நிறுவனங்களுக்கு எதிராக மத்திய அரசு ஆணை
இந்த கிளிப்புகள் நுகர்வோர் பாதுகாப்புச் சட்டத்தை மீறுவதடன், காரில் பயணம் செய்வோரின் உயிருக்கும் ஆபத்தை விளைவிக்கறது
நுகர்வோர் பாதுகாப்புச் சட்டம் 2019-ஐ மீறி சீட் பெல்ட் அலாரத்தை நிறுத்தும் கிளிப்புகளை விற்பனை செய்ததற்காக அமேசான், ஃப்ளிப்காட், ஸ்னாப்டீல், ஷாப்க்லூஸ், மீஷோ ஆகிய நிறுவனங்களுக்கு எதிராக மத்திய நுகர்வோர் பாதுகாப்பு ஆணையம் ஆணை பிறப்பித்துள்ளது. நுகர்வோர் பாதுகாப்பு உரிமைகளை மீறி, அநியாயமாக வியாபாரம் செய்ததற்காக, இந்த உத்தரவை ஆணையத்தின் தலைமை ஆணையர் திருமதி நித்தி கரே பிறப்பித்துள்ளார்.
பொதுவாக கார்களில் பயணம் செய்யும் போது ஓட்டுநர் உள்ளிட்ட அனைவரும் சீட் பெல்ட் அணிய வேண்டியது மத்திய மோட்டார் வாகன விதி 1989-ன் படி கட்டாயமாக்கப்பட்டுள்ளது. அதே நேரத்தில் காரில் பயணம் செய்வோர், சீட் பெல்ட் அணிய தவறும் பட்சத்தில் அதில் பொருத்தப்பட்டுள்ள அலாரம் ஒலி எழுப்பி எச்சரிக்கை செய்யும். ஆனால் இந்த அலார எச்சரிக்கையை தங்களுக்கு தொந்தரவாக கருதும் பயணிகளை ஊக்குவிக்கும் வகையில் அமேசான், ஃப்ளிப்காட், ஸ்னாப்டீல். ஷாப்க்லூஸ், மீஷோ ஆகிய நிறுவனங்கள், சீட் பெல்ட் அலாரத்தை நிறுத்தும் 13,118 கிளிப்புகளை இதுவரை விற்பனை செய்துள்ளன. இதனை வாங்கி பயன்படுத்தியவர்கள் பலர் விபத்துகளில் சிக்கியுள்ளனர். அவ்வாறு நிகழ்ந்த விபத்துகளில் உயிரிழந்தவர்களுக்கு சீட் பெல்ட் அலாரத்தை நிறுத்தும் கிளிப்புகளை காரணம் காட்டி காப்பீட்டு நிறுவனங்கள் இழப்பீடு வழங்க மறுத்துள்ளன. இதன் அடிப்படையில் மத்திய நுகர்வோர் பாதுகாப்பு ஆணையத்திற்கு வந்த புகார்களை கருத்தில் கொண்டு தற்போது ஆணையம் நடவடிக்கை எடுத்துள்ளது.
சாலை போக்குவரத்து மற்றும் நெடுஞ்சாலைத்துறை அமைச்சகம் அண்மையில் வெளியிட்டுள்ள அறிக்கையின்படி, கடந்த 2021-ம் ஆண்டு 16,000-த்திற்கும் மேற்பட்டோர் சீட் பெல்ட் அணியாத காரணத்தினால் சாலை விபத்துகளில் சிக்கி உயிரிழந்திருப்பதாக தெரிவிக்கப்பட்டுள்ளது. இதில் 8,438 ஓட்டுநர்களும், 7,959 பயணிகளும் அடங்குவர். 39,231 பேர் காயமடைந்துள்ளனர்., அவர்களில் 16,416 பேர் ஓட்டுநர்கள் ஆவர். சாலை விபத்தில் சிக்கியவர்களில் மூன்றில் ஒரு பங்கு பேர் 18 முதல் 45 வயதுக்கு உட்பட்டவர்கள் என்றும் அந்த அறிக்கையில் தெரிவிக்கப்பட்டுள்ளது.
எனவே சீட் பெல்ட் அலாரத்தை நிறுத்தும் கிளிப்புகளை தயாரித்த உற்பத்தியாளர்கள் மீது நடவடிக்கை எடுக்குமாறு, அனைத்து மாநில தலைமைச் செயலாளர்கள் மற்றும் மாவட்ட ஆட்சியர்களுக்கு மத்திய நுகர்வோர் பாதுகாப்பு ஆணையம் கடிதம் எழுதியுள்ளது.
புவி அறிவியல் அமைச்சகம்
தீவிர காற்றழுத்தம்  காற்றழுத்தமாக வலுவிழந்து ஜார்க்கண்ட்டின் மத்திய பகுதிகள் மீது மையம் கொண்டுள்ளது
இந்திய வானிலைத் துறையின் புயல் எச்சரிக்கை மையத்தின் படி:
தெற்கு ஜார்கண்ட் மீது மையம் கொண்டிருந்த தீவிர காற்றழுத்தம் , மணிக்கு சுமார் 9 கிலோ மீட்டர் வேகத்தில் கடந்த ஆறு மணி நேரமாக வடக்கு நோக்கி நகர்ந்து, காற்றழுத்தமாக வலுவிழந்து ஜார்க்கண்ட்டின் மத்திய பகுதிகள் மீது மையம் கொண்டுள்ளது. இன்று  காலை இந்திய நேரப்படி 11.30 மணியளவில் ராஞ்சியிலிருந்து 20 கிலோமீட்டர் கிழக்கிலும் ஜம்ஷெட்பூரிலிருந்து 95 கிலோ மீட்டர் தென்மேற்கிலும் அது நிலைகொண்டுள்ளது.
இது வடக்கு நோக்கி நகர்ந்து அடுத்த 12 மணி நேரத்தில் குறைந்த காற்றழுத்தமாக வலுவிழக்கும் என்று எதிர்பார்க்கப்படுகிறது.
எச்சரிக்கைகள்:
 மழை:
ஜார்கண்ட்: மே 27 அன்று பல இடங்களில் லேசானது முதல் மிதமான மழையும் சில இடங்களில் கனமழை முதல் மிக கனமழையும் பெய்யக்கூடும்.
ஒடிசா: மே 27 அன்று வடக்கு உட்புற ஒடிசாவில் பல இடங்களில் லேசானது முதல் மிதமான மழையும் சில இடங்களில் கனமழை முதல் மிக கனமழையும் பெய்யக்கூடும்.
சிறப்பு சேவைகள் மற்றும் கட்டுரைகள்
கேந்திரிய வித்யாலயாவில் தேசிய விளையாட்டு தினக் கொண்டாட்டம்
நாட்டின் மிகச் சிறந்த ஹாக்கி விளையாட்டு வீரரும் ஹாக்கியின் அடையாளமாகவும் விளங்கிய மேஜர் தியான் சந்த் அவர்களின் பிறந்த தினமான சனிக்கிழமை 29 ஆகஸ்ட் 2020 அன்று தேசிய விளையாட்டுக்கள் தினமாகக் கொண்டாடப்பட்டது.
தற்போது நிலவி வரும் பல்வேறு சவால்களுக்கு இடையிலும் சென்னை ஐஐடி-யில் உள்ள கேந்திரிய வித்யாலயா தேசிய விளையாட்டு தினத்தை பெரும் உற்சாகத்துடனும், ஆர்வத்துடனும் கொண்டாடியது.
வித்யாலயாவின் முதல்வர் டாக்டர்.எம்.மாணிக்கசாமி தனது உரையில் குழந்தைகளின் வாழ்வில் விளையாட்டுக்களின் முக்கியத்துவம் குறித்தும், பல்வேறு விளையாட்டுகளில் மனரீதியாகவும், உடல் ரீதியாகவும் திறன் பெறும் வகையில் அவர்களை எப்படி ஈடுபடுத்துவது என்றும் வலியுறுத்தினார். ஒருவர் கடுமையான உடற்பயிற்சியை மேற்கொள்ள வேண்டும் என்ற தேவையில்லை அதற்கு மாறாக ஒருவர் வீட்டிலேயே எளிய முறையிலான உடற்பயிற்சிகளை மேற்கொண்டு உடல்திறனுடனும், பாதுகாப்பாகவும் இருக்கமுடியும் என்று அவர் மேலும் குறிப்பிட்டார்.
இந்தியக் கிரிக்கெட் குழுவின் முன்னாள் கேப்டனும், தேர்ந்தெடுப்புக் குழுவின் முன்னாள் தலைவருமான திரு.கிருஷ்ணமாச்சாரி ஸ்ரீகாந்த் சிறப்பு விருந்தினராகக் கலந்து கொண்டு ஊக்கவுரை ஆற்றினார். விளையாட்டுக் கல்வி என்பது தோல்வியை புன்னகையுடன் எதிர்கொள்ளவும், வெற்றியை அடக்கத்துடன் ஏற்றுக்கொள்ளவும் மாணவர்களைப் பயிற்றுவிக்கிறது என்று குறிப்பிட்ட திரு ஸ்ரீகாந்த் புத்துணர்ச்சி பெறவும் பொழுது போக்கவும் ஆரோக்கியமான வழிமுறைகளாக விளையாட்டுக்கள் இருக்கின்றன என்றும் குறிப்பிட்டார். நியாய உணர்வு, குழுவாகச் செயல்படுதல், சமமாக மதித்தல், ஒழுக்கம், அனைவரையும் உள்ளடக்குதல், விடாமுயற்சி மற்றும் மரியாதை போன்ற விழுமியங்களை விளையாட்டு கற்றுத் தருகிறது என்று அவர் மேலும் தெரிவித்தார்.
ஹாக்கி வீரரான மேஜர் தியான் சந்த் அவர்களின் வாழ்க்கை குறித்த குறும்படமும் நிகழ்ச்சியில் திரையிடப்பட்டது. கேந்திரிய வித்யாலயா மாணவர்கள் தயாரித்திருந்த போஸ்டர்கள் காட்சிக்கு வைக்கப்பட்டிருந்தன.
இந்த நிகழ்ச்சியின் நேரடி ஒலிபரப்பை https://youtu.be/ypMxeFwg4ns. என்ற யு-டியூப் இணைப்பில் காணலாம்:
மத்திய அமைச்சரவை
சுகாதாரத் துறையில் இந்தியா மற்றும் பஹ்ரைன் இடையே ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
சுகாதாரத் துறையில் ஒத்துழைப்புக்கான புரிந்துணர்வு ஒப்பந்தத்தில் பஹ்ரைனுடன் இந்தியா கையொப்பமிட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
ஒத்துழைப்புக்கான கீழ்க்காணும் பகுதிகளை இந்தப் புரிந்துணர்வு ஒப்பந்தம் உள்ளடக்கியுள்ளது:-
- ஆராய்ச்சி வெளிப்பாடுகள் மற்றும் வெளியீடுகள் உள்ளிட்ட தகவல்கள் பரிமாற்றம்;
- அரசு அதிகாரிகள், கல்விப் பணியாளர்கள், அறிஞர்கள், ஆசிரியர்கள், நிபுணர்கள் மற்றும் மாணவர்கள் பரிமாற்றம்;
- பயிலரங்குகள் மற்றும் பயிற்சி வகுப்புகளில் பங்கேற்பு;
- தனியார் துறை மற்றும் கல்வி மட்டம் ஆகிய இரண்டிலும் சுகாதார மற்றும் ஆராய்ச்சி நடவடிக்கைகளை ஊக்குவிப்பது; மற்றும்,
- பரஸ்பரம் முடிவு செய்யப்படும் இதர ஒத்துழைப்பு முறைகள்.
ஒத்துழைப்புக்கான விவரங்களை மேலும் விளக்கவும், இந்த புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் பணிக்குழு ஒன்று அமைக்கப்படும்.
(Visitor Counter : 110
எரிசக்தி அமைச்சகம்
நிதி ஆண்டு 2022-23க்கு மின்சார நிதிக் கழகத்துடன்  ஊரக மின்மயக் கழகம்  புரிந்துணர்வு ஒப்பந்தத்தில் கையெழுத்திட்டது
மத்திய பொதுத்துறை நிறுவனங்களுக்கான நிதி ஆண்டு 2022-23க்கு பொதுத்துறை நிறுவனங்கள் மதிப்பீட்டு முறையின்படி, 2022 நவம்பர் 29 அன்று மின்சார நிதிக் கழகத்துடன்  ஊரக மின்மயக் கழகம்  புரிந்துணர்வு ஒப்பந்தத்தில் கையெழுத்திட்டது. இந்த ஒப்பந்தத்தில் ஊரக மின்மயக் கழகத்தின் தலைவர் மற்றும் நிர்வாக இயக்குனர் திரு விவேக் குமார் தேவாங்கனும், மின்சார நிதிக் கழகத்தின் தலைவர் மற்றும் நிர்வாக இயக்குனர் திரு ரவீந்தர் சிங் தில்லானும் கையெழுத்திட்டனர்.
ஆர்இசி நிறுவனம் என்பது ஒரு வங்கியல்லாத நிதி நிறுவனம் ஆகும், இது இந்தியா முழுவதும் மின் துறை நிதி மற்றும் மேம்பாட்டில் கவனம் செலுத்துகிறது. 1969 இல் நிறுவப்பட்ட ஆர்இசி நிறுவனம், அதன் செயல்பாடுகளின் பகுதியில் ஐம்பது ஆண்டுகளுக்கும் மேலாக நிறைவு செய்துள்ளது. இது மாநில மின்சார வாரியங்கள், மாநில அரசுகள், மத்திய/மாநில மின் பயன்பாடுகள், தனியார் மின் உற்பத்தியாளர்கள், கிராமப்புற மின்சார கூட்டுறவு மற்றும் தனியார் துறை பயன்பாடுகளுக்கு நிதி உதவி வழங்குகிறது.
மனித வள மேம்பாட்டு அமைச்சகம்
கல்விக்கான உதவித் தொகை 55 சதவீதம் உயர்வு, 10 லட்சம் மாணவர்களுக்கு ரூ. 2,200 கோடி கடனுதவி மனித வள மேம்பாட்டுத் துறை அமைச்சர் திரு. பிரகாஷ் ஜவடேகர்
“கல்விக்கான உதவித் தொகை 55 சதவீதம் அதிகரிக்கப்பட்டுள்ளது” என்று மத்திய மனித வள மேம்பாட்டுத் துறை அமைச்சர் திரு. பிரகாஷ் ஜவடேகர் தெரிவித்தார்.
திருச்சியில் உள்ள செயின்ட் ஜோசப் கல்லூரியின் 175ஆவது ஆண்டு விழாக் கொண்டாட்டங்களை அவர் திருச்சியில் வெள்ளிக்கிழமை தொடங்கிவைத்து சிறப்புரை ஆற்றியபோது, “அனைத்து உதவித் தொகைகளும் மாணவர்களின் வங்கிக் கணக்குகளில் மாதந்தோறும் 1ம் தேதியே போடப்பட்டுவிடும். இது வரும் டிசம்பரில் அமலாகிறது” என்று குறிப்பிட்டார்.
நிகழ்ச்சியை ஒட்டி, கல்லூரியின் இணையதளத்தை மறுவெளியீடு செய்த அமைச்சர் திரு. ஜவடேகர், செயின்ட் ஜோசப் கல்லூரியின் 175வது ஆண்டு விழாவைக் கொண்டாடும் வகையில், விழா மலரையும், ‘செயின்ட் ஜோசப் கல்லூரிக் குழுமங்களின் வரலாற்றுப் பெட்டகம்’  மற்றும் ‘பூக்கும் தாவரங்கள்’  ஆகிய நூல்களையும் வெளியிட்டார்.
நிகழ்ச்சியில் அமைச்சர் திரு. ஜவடேகர் பேசியதாவது:
நாடு முழுவதும் 10 லட்சம் மாணவர்களுக்கு கல்விக் கடனாக ரூ. 2,200 கோடி அளிக்கப்படும். இது அடுத்து 3 ஆண்டுகளுக்கு நடைமுறையில் இருக்கும்.
மானுட மேம்பாட்டுக்குக் கல்வி மட்டும்தான் மிகவும் முக்கியப் பங்கினை ஆற்றுகிறது. எனவே, கல்விக்கே அனைத்து முக்கியத்துமும் தரப்பட வேண்டும்.
உலகில் சிறந்த கலாசாரக் கல்வியைக் கொண்ட நாடாக இந்தியாவே திகழ்கிறது. தொழில்நிறுவனங்கள் – கல்வி நிறுவனங்களுக்கு இடையிலான கூட்டாண்மையையைப் போல் விழுமிய நடைமுறை  கல்விக்கு மிகவும் முக்கியமானது.
பள்ளிகளிலிருந்தே தரமான கல்வியை மேம்படுத்துவது அவசியம். கல்வி நிறுவனங்களும், ஆசிரியர்களும் மாணவர்களும் கல்வித்தரத்தைக் காப்பதில் கடமைப்பட்டவர்கள். நாடு முழுதும் 15 லட்சம் பேர் ஆசிரியர் பயிற்சியைப் பெறுகிறார்கள், அவர்களில் மூன்றாவது அணியினர் வரும் மார்ச் மாதம் பயிற்சி முடித்துவிடுவார்கள்.
நம் நாட்டின் நீடித்த வளர்ச்சிக்கு புத்தாக்கம் அடிப்படையானது. ஆய்வு, கல்வி ஆகியவற்றில் புதுமையாக்கம் மிகவும் முக்கியமானது”
இவ்வாறு மத்திய மனித வள மேம்பாட்டுத் துறை அமைச்சர் திரு. பிரகாஷ் ஜவடேகர் பேசினார்.
திருச்சி மாவட்ட ஆட்சியர் திரு. கே. ராஜாமணி ஐஏஎஸ், பாரதிதாசன் பல்கலைக்கழகத் துணைவேந்தர் டாக்டர் பி. மணிசங்கர் ஆகியோர் உள்ளிட்ட முக்கிய பிரமுகர்கள் இந்த விழாவில் பங்கேற்றனர்.